**PODSJETNIK RODITELJIMA I UČENICIMA NA EPIDEMIOLOŠKE  MJERE ZA UČENIKE 1. DO 4. RAZREDA KOJI NASTAVU POHAĐAJU U ŠKOLI**

**(VAŽNO PROČITATI!),**

**od 18. siječnja 2021.**  
  
Roditelji učenika od 1. do 4. r. dužni su izmjeriti tjelesnu temperaturu djetetu svaki dan prije dolaska u školu te upisati datum i iznos izmjerene temperature u jednu posebnu bilježnicu koja služi upravo za tu svrhu. Razredni učitelj svakodnevno provjerava navedene bilježnice. U slučaju povišene tjelesne temperature (više od 37,2 °C), roditelj ne smije dovoditi dijete u školu već se javlja telefonom ravnatelju škole (tel. 678 315 ili 623 150) i izabranom pedijatru/liječniku obiteljske medicine radi eventualne odluke o testiranju i liječenju djeteta.  
    •  Učenici dolaze sami u školu. Mole se roditelji da ne ulaze u školsko dvorište, osim u slučaju loših vremenskih prilika. Ne upućivati djecu prerano u školu (samo 10 minuta prije početka nastave). Ukoliko roditelj dovodi učenika, on dolazi do ulaza u dvorište škole. Učenike preuzima učitelj i uvodi ih u školu. Isto je i kod odlaska djece iz škole. Prilikom dovođenja i odvođenja djece roditelji zadržavaju distancu od najmanje 1,5 m. u odnosu na druge roditelje i djecu.  
    • Roditelji ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi COVID- om 19.  
    • Roditelji ne dovode dijete u ustanovu ako ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo COVID- om 19.  
    • Djeca sa znakovima drugih zaraznih bolesti također ne dolaze u školu i o tome roditelji obavještavaju, kao i do sada, razrednika.  
    • Učenici 2. razreda (koji borave u učionici pored knjižnice) u školu ulaze na stražnji ulaz.  
    • Učitelji dočekuju 10 minuta prije početka nastave učenike na  ulazu škole. Obavezno podsjećaju učenike na dezinficiranje ruku i potplata obuće. Nakon toga učitelji zajedno s učenicima ulaze u razred.  
    • Svaki učenik sjedi zasebno uvijek u istoj klupi.  
    • Učenici će imati školsku marendu u svojim učionicama. Učenici imaju 2 „velika” odmora (od 15 minuta) nakon 2. i nakon 3. sata - odmor za marendu i odmor za igru. Učenici 1. i 2.  razreda dobivaju školsku marendu nakon 2. školskoga sata u svojim razredima dok učenici 3. i 4.  razreda dobivaju školsku marendu nakon 3. školskoga sata (također u svojim učionicama). Osigurano je da učenici svakoga razreda imaju svoj WC u kojem peru ruke prije marende.  
    • Veliki odmor (odlazak uz pratnju učitelja u dvorište škole) za učenike 1. i 2. nakon 3. sata, a za učenike 3. i 4. nakon 2. sata (Učenici pri povratku s odmora u školu ponovo dezinficiraju ruke i potplate obuće.)  
    • Marendu kuharica unaprijed priprema i ostavlja neposredno prije odmora za marendu ispred učionice pojedinoga razreda.  
    • Učenici za vrijeme boravka na hodnicima moraju nositi maske.  
    • Roditelji i učitelji naglašavaju djeci da ne dijele pribor i svoje stvari s drugom djecom.  
    • Po završetku nastave učenici se ne smiju zadržavati u krugu škole.  
    • Učenici ne smiju koristiti parkić dječjega vrtića.  
    • Informacije za roditelje se neće održavati u školi, nego putem do sada korištenih komunikacijskih kanala između roditelja i učitelja (e- mail, whatsapp, viber…). Informacije je moguće održati i u dvorištu škole, ali samo  prema rasporedu unaprijed dogovorenom s učiteljem /učiteljicom.  
    • Za učenike koji se nalaze u izrazito vulnerabilnoj (osjetljivoj) skupini, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu  
    • U knjižnicu ulazi najviše 2 učenika istovremeno s održavanjem razmaka od najmanje 1.5 metar.  
    • Organizira se autobusni prijevoz za učenike putnike iz Gornjih Tučepi. Učenici putnici u kombiju i vozač trebaju nositi maske.  
  
Poštovani roditelji, zahvaljujemo na podršci i strpljenju. O svim novostima i daljnjim postupcima pravovremeno ćemo vas obavještavati.